Søknaden avlås.

Sametinget har behandlet Stiftelsen Nordnorsk Fartøyvernsenter og Båtmuseum sin anmodning om tilskudd. Sametinget registrerer på bakgrunn av fremlagt årsregnskap 2020 for stiftelsen, at stiftelsen har store økonomiske utfordringer, og har kommet i en situasjon hvor fremtidsscenario for videre drift er uklart. Det søkes om midler til å løse den kortsiktige situasjonen, men Sametinget kan ikke se at vårt bidrag vil gi en indikasjon på at stiftelsens økonomi på kort sikt vil kunne være tilstrekkelig for å imøtekomme kapitalbehovet.

Sametinget kan heller ikke se at styret har fremlagt en tilstrekkelig god beskrivelse for hvordan stiftelsen skal forvaltes på en økonomisk bærekraftig måte, hverken kortsiktig eller langsiktig.

Selv om Stiftelsen Nordnorsk Fartøyvernsenter og Båtmuseum har en funksjon for ivaretakelse av samisk båttradisjon, vil involvering i en slik prosess som denne betinge at Sametinget må få anledning til å være delaktig mye tidligere i prosessen.

Sametinget kan heller ikke se at formålet med omsøkte tilskudd bidrar til å oppfylle målet for tilskuddsordningen Regionalutviklingsprosjekter, «et aktivt og målrettet samarbeid med regionale og lokale myndigheter for å styrke og utvikle samisk kultur, språk og samfunnsliv» og er dermed heller ikke innenfor gjeldende prioriteringer.

På den bakgrunn avslås tilskuddet.